Veus contra el masclisme: Repintem els murals feministes del carrer Segre
2023-03-02 10:00 - 14:00 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Després que els murals feministes del carrer Segre hagin estat atacats i vandalitzats amb simbologia feixista, des de l’Ateneu L’Harmonia organitzem la repintada dels murals, a càrrec de les artistes i col·lectius que les vam realitzar.
Una jornada reivindicativa i artística, per reclamar que els murals, i els nostres drets i reivindicacions, no es toquen!

Trobada de l'Orquestra Comunitària
2023-03-03 18:30 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Nova trobada de l’Orquestra comunitària!
Un espai obert, inclusiu i participatiu per a persones amb interès cap a la música, tant professionals, com amateurs, tan i fa si tens coneixements o no en tens cap. Es tracta d’un projecte musical i alhora comunitari, sense cap limitació d’edat, diversitat funcional, gènere o aptituds musicals.
Si estàs interessada en participar-hi, et convidem a aquesta trobada presencial a l’Ateneu el 3 de març a les 18.30h. Segons diuen la música uneix al poble, així que ja trigues a formar part d’aquesta orgia musical!

16a Calçotada ecològica i popular de Sant Andreu de Palomar
2023-03-04 11:00 - 21:00 | Plaça Can Fabra, 08030
Un any més, i ja en van 16, torna la calçotada de Sant Andreu de Palomar, un dels dies més esperats per trobar-nos, fer comunitat, compartir, riure, ballar… Dissabte 4 de març, a partir de les 11h, als Jardinets de Can Fabra.
Programa:
11h Cercavila Diables de Sant Andreu
12h Espectacle: Dudu «Insomni»
14h Calçotada
16h Quinto
17h Música: Pascual i els desnatats

Venda tiquets 16a calçotada ecològica de L’Harmonia:
Enguany l’inici de la venda de tiquets per a la calçotada es dividirà en dos dies i en dues franges horàries cada dia. Cal tenir en compte que hi haurà tiquets limitats en cada franja i cada persona només podrà adquirir 4 tiquets com a màxim. El pagament s’haurà de fer amb targeta.
Dijous 16 de febrer a les 10h i a les 18h
Divendres 17 de febrer a les 13h i a les 20h
Si queden tiquets un cop passades aquestes franges, es podran comprar al taulell de L’Harmonia en el seu horari habitual: De dilluns a dissabte de 10 a 14h i de 16 a 21h

Resum de la 16a calçotada:

Jam Session SuperWeek del Taller de Músics
2023-03-07 20:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Una nova Jam Session del Taller de Músics amb:
PROJECT: GRABU
Sara Oliver- bateria
Martí Cabarroques- saxo
Arnau Grabulosa- teclat
professor convidat: Marcelí Bayer

Jam Session del Taller de Músics
2023-03-09 20:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Amb la formació: BIG BAND ESEM 2023
Pau Albir: Alto 1
Alba Ruiz: Alto 2
Victor Vallcanera: Tenor 1
Èlia Blasco: Tenor 2
Núria Puyuelo: Baríton
Tomeu Estelrich: Trompeta 1
Joan Lupiáñez, Pol García, Mireia Vidal: Trompetes

Fernando Montosa: Trompa (trombó 1)
Nil Albà: Trombó 2
Joan Santamarta: Trombó 3
Detlef Hillbricht: Trombó Baix
Pau Gil: Guitarra
Biel Jorba: Piano
Manuel García: baix elèctric
Rafael Motila: Bateria

Orquestra comunitària
2023-03-10 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Un espai obert, inclusiu i participatiu per a persones amb interès cap a la música, tant professionals, com amateurs, tan i fa si tens coneixements o no en tens cap. Es tracta d’un projecte musical i alhora comunitari, sense cap limitació d’edat, diversitat funcional, gènere o aptituds musicals.
Si estàs interessada en participar-hi, et convidem a les trobades – assajos presencials de cada divendres a les 18h a l’Ateneu L’Harmonia. Segons diuen la música uneix al poble, així que ja trigues a formar part d’aquesta orgia musical!

Veus contra el masclisme. Antifeixisme cuqui. Taller de memes amb Proyecto UNA
2023-03-10 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El taller constarà d’una part teòrica, on reflexionarem sobre les possibilitats comunicatives i la capacitat de generar un llenguatge propi que tenen els mems. Repassarem els usos que se n’ha fet a l’hora de generar comunitats, i com, en múltiples ocasions, han sigut instrumentalitzats per atacar els drets de la població LGTBIQ+ o per promoure sexualitats i rols de gènere tradicionals.
També estudiarem com les comunitats no hegemòniques han sabut utilitzar la memètica per generar vincles i transmetre missatges de manera lleugera, o, si més no, divertida.
En la part pràctica, coneixerem eines accessibles per generar mems, així com diversos recursos i algun giny. Les participants crearan els seus propis mems, que es modificaran i evolucionaran gràcies a la creativitat col·lectiva, per acabar convertits en una obra comuna.

Veus contra el masclisme. Twerkeo
2023-03-11 17:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Twerkeo es un esdeveniment on poder gaudir del twerk lliurement. És un espai per l’exploració, l’aprenentatge i la diversió. Si balles twerk o t’interessa et convidem a que vinguis a participar, es un espai pensat per fer comunitat twerkera.
Aquí tens l’horari perquè puguis escollir a què vols venir (cal inscripció prèvia):
16:45: Obrim portes
17:00: L’esdeveniment començarà amb dos tallers de twerk (porta genolleres). Un de técnica amb la Vicky Hortel i l’altre de Brega Funk amb la Misty Nora (aquests taller tenen un aforament màxim de 40 persones, després tancarem places al formulari)
19:00: Nova obertura de portes/ descans
19:20: Actuacions. Si vols fer una coreografia i presentar-la, només ho has de posar al formulari. Qualsevol dubte ens pots escriure a twerkeobcn@gmail.com
20: 00: Batalla dinamitzada per la Berta de Sororitrap Sound Antisystem. Es tracta d’una batalla no professional, per perdre la por i divertir-se (si ets professora no et pots presentar). Si vols participar, només ho has de posar al formulari.Tens la informació dels filtres al instagram @twerke0. Qualsevol dubte ens pots escriure a twerkeobcn@gmail.com
21:00: Festa. Vine a ballar amb nosaltres al ritme de la ‘A Rass’
00:00: Recollim i tanquem portes
Volem que et sentis benvingudi, les actituds racistes, gordòfobes, transfòbiques, masclistes, homòfobes o misógines no són benvingudes.
Twerkeo: «Aprofitem des de Twerkeo aquest espai per agraïr al Ateneu l’Harmonia l’acollida d’aquest projecte»

Comissió antiestigma
2023-03-14 16:00 - 18:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquesta comissió es reuneix per visibilitzar i defensar els drets de les persones que pateixen diferents tipus de discriminació i dinamitzar accions per trencar estigmes.
En aquesta trobada s’acabarà de treballar la jornada antiestigma que se celebrarà el dissabte 25 de març
Consulta els acords presos d’aquesta comissió.

Si en vols formar part, donar idees o simplement conèixer-nos, pots enviar un correu a: antiestigma@ateneuharmonia.cat

Comissió de Cursos i Tallers
2023-03-17 16:00 - 18:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Cursos i tallers ens trobem de nou!
Pots consultar els acords presos d’aquesta comissió aquí.
Si en vols formar part, donar idees o simplement conèixer-nos, pots enviar-nos un correu a tallers@ateneuharmonia.cat

La megafauna marina de la costa del Garraf
2023-03-17 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Coneix la importància de la Xarxa Natura 2000 per la seva conservació, les espècies que hi habiten, la tasca de Cetàcea i els projectes que s’han desenvolupat al 2022.
Xerrada organitzada per l’Associació Cetàcea, amb Carlos Molina, fotògraf dels projectes de recerca.

Teatre: Terraquium
2023-03-17 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Com seria viure sense cap consciència pel planeta que ens resguarda?
Terraquium és la ciutat que t’ho ensenya. És un espectacle teatral on vostès estimat públic seran testimonis en primera línia de la decadència i decrepitud en què sembla ja estem encaminats. Veniu a visitar la nostra ciutat, segur que alguna es quedarà sense aire…
A càrrec del Teatre Expropiat.
Organitzat per l’Aula Ambiental del Districte de Sant Andreu

Musical Prescription
2023-03-18 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Les prescripcions musicals que més ens encanten del poble de Sant Andreu!
Ben aviat, des del col·lectiu confirmaran quines PDs ens faran ballar i moure l’esquelet a ritme de reggae, R&B, Soul i Rocksteady.
Tot pel poble i al poble. Llarga vida al Musical Prescription!

Conferència 5 Dones Pintores del s.XIX / S.XX
2023-03-20 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Conferència a càrrec del Grup de Pintors de Sant Andrei i J.L. Buils.

Juguem en harmonia
2023-03-21 17:30 - 19:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Jocs de taula i joguines per a tots i totes! Juguem en Harmonia és un espai de joc lliure liderat per veïns i veïnes. Adults i infants de 2 a 6 anys estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.
Aquest mes el Juguem en Harmonia tindrà una temàtica feminista

Comissió de Responsabilitat Ambiental
2023-03-21 18:30 - 20:00, 2023-04-11 17:00 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Responsabilitat Ambiental es reuneix per treballar temàtiques relacionades amb la responsabilitat ambiental a dins de l’Ateneu i a Sant Andreu de Palomar.
Consulta els acords presos en reunions anteriors AQUÍ

Veus contra el masclisme. Degustacions literàries amb "Dolça fera, que en l'il·lícit, trobes el plaer" de Maria Ferotge
2023-03-23 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Les degustacions literàries són un espai on conèixer propostes literàries i gaudir amb un bon maridatge gastronòmic de la mà de les companyes de la cooperativa La Tempesta.
A cada sessió, gaudirem de la presentació d’un llibre, recital o espectacle poètic-literari, i d’un petit àpat lligat a la temàtica, el llibre o el context.
Un mos literari. Una paraula menjada. Un plaer pels sentits.
La presentació és gratuïta, i si voleu gaudir de l’àpat, només caldrà aportar 5€. Per facilitar la feina a les companyes de La Tempesta, us agrairíem que confirmeu assistència i si voldreu maridar-la amb el tast, a través del formulari
A la sessió del mes de març tindrem l’ocasió de presentar dos llibres “Dolça Fera, que en l’il·lícit, trobes el plaer» i «El malson de la bèstia» amb la presència de l’autora, Maria Ferotge. També comptarem amb el recital de poesia amb Sasiak Faci (loca,bollera, no monógama y poeta, ¿intensa quién?).

Xerrada. La casa o la vida: on va el moviment per l'habitatge?
2023-03-24 18:30 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Xerrada-debat organitzat per Catarsi i Kult, amb la participació de:
Laia Jubany, Catarsi Magazín
Emma Puig, Xarxa d’habitatge del Baix Maresme
Aldo Reverte, Sindicat de Llogateres

Presentació de Forn de calç vol 3 i concert de Les Salvatges
2023-03-24 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Forn de Calç és la revista de còmics d’Extinció Edicions. L’editorial que l’aixopluga porta un nom basat en una novel·la de Thomas Bernhard i segueix la direcció que va prendre l’autor austríac, que, com en altres projectes editorials que es cultiven als marges, és l’oposada. En aquest cas, els marges són el còmic que es fa a casa nostra, un ecosistema artístic tan ric com desconegut.
Forn de Calç 2 ha guanyat el premi en la categoria de “Millor Còmic Alternatiu al festival d’Angoulême 2023”, un dels festivals de còmic més prestigiosos del món.
Ara a L’Harmonia presenten el 3r volum, acompanyats del concert de Les Salvatges:
Ens agrada que ens cantin sobre assemblees, ens agrada que ens cantin sobre robar tofu al supermercat mentre l’asfalt entra en combustió espontània, ens agrada que ens cantin del final de les coses per començar-ne de noves, ens agrada que ens cantin de pensar en renunciar i no fer-ho mai, ens agrada que ens cantin de les seves inseguretats que són les nostres i de les seves certeses que ens agradaria que ho fossin, ens agrada que ens cantin de que odien, de que estimen, de les llistes eternes de tasques inassolibles, de la presència dels qui ja no hi són, de sacrificar-se a no sacrificar-se, de no obligar-se, de no marejar-se, de que renunciar al luxe és renunciar a l’esclavisme i ens agrada que ens cantin com ho fan elles…LES SALVATGES.

A càrrec d’Extinció Edicions

Jornada Antiestigma
2023-03-25 - 2023-03-26 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió Antiestigma hem preparat pel proper dissabte 25 de març una jornada plena d’activitats obertes i gratuïtes per a tots els públics.

11h Activitats de matí:

Taller creatiu, desestigmatitza’t a diari.

Taller de cuina, sense gluten ni prejudicis.

12h Orelletes, cicle de grans concerts per a gent petita, amb la glosa feminista del grup Cor de Carxofa.

13h Vermut musical Tribu de les Casernes

14.30h Dinar popular a càrrec de La Tempesta, 6€ (venda de tiquets al taulell d’informació de l’Ateneu, a partir del 20 de març): empedrat, dues empanades i postres.

16h Espectacle de teatre amb Desconcierto i Quanta La Compagnie

17h Actuació musical: Rumba i flamenc amb Abelardo Campos, Juan Saenz i Transforma’t del Bon Pastor.

Les activitats seran a la planta baixa i a la terrassa de l’Ateneu.

Orelletes: Cor de Carxofa
2023-03-25 12:00 - 14:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Cor de Carxofa son una associació de foment del glosat, que tenen com a objectiu la recuperació, la promoció i la difusió del glosat en català, entès com a gènere poètic i musical que consisteix a improvisar versos sobre una determinada melodia. Seran les encarregades de l’Orelletes d’aquest mes de març.
Orelletes és un cicle de grans concerts per a gent petita, un cicle de música per a infants que vol apropar diferents gèneres musicals a nenes i nens. El cicle proposa concerts de grups i artistes que habitualment toquen per a públic adult, però en aquesta ocasió adapten el seu espectacle a les orelles més petites de la casa.

Xerrada. El dret a morir dignament
2023-03-27 17:30 - 18:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
DMD-CAT és una entitat sense ànim de lucre fundada l’any 1984 que defensa la llibertat de tota persona a decidir el moment i la manera de finalitzar la seva vida, especialment quan pateix un deteriorament irreversible i un sofriment insuportable.
Aquest dilluns 27 de març ens oferirà una xerrada sobre el dreta morir dignament.

Documental manga
2023-03-27 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
De la mà del Grup de Pintors de Sant Andreu, ens aproparem al manga amb aquest audiviosual.

Consell d’equipament
2023-03-28 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El proper dimarts 28 de març a les 18h realitzarem el consell d’equipament amb el següent ordre del dia:

Presentació de la memòria de gestió de l’any 2022
Prioritats del 2023
Torn obert de paraules

El consell d’equipament serà presencial a l’espai Lluis Maria Xirinacs (2n pis).
Veïnes, hi esteu totes convidades!

Audiovisual: El Parxís de La Muntanya i de La Vida (una història de superació personal que va molt més enllà dels reptes de muntanya)
2023-03-29 20:00 - 21:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Cordadencs juguem al Parxís? Que passa quan una i una altra vegada la Vida ens dispara i tornem a la Casella de Sortida?
El proper dijous 23 de març vull transmetre’t les meves sensacions. Unes vivències i experiències explicades que crec que no et deixaran indiferent i que espero t’ajudin també en el teu dia a dia. Després de cada tret de la Vida, cal marcar-nos un repte on la motivació i l’esperit de superació SEMPRE estaran presents per a tornar a fer muntanya, esport i saber fer equip amb les persones estimades de nostre entorn.
Rosalia
——
Un cop acabada la projecció i els comentaris, qui vulgui pot quedar-se a fer un pica pica de “jo poso” (porta una ració de menjar i de beure i compartim). També es podrà seguir online, envieu sol·licitud de participació a secretaria@cordada si voleu fer aquesta opció. Si voleu venir presencial no cal reservar plaça.
——
A càrrec Cordada.

Ens enfortim: trobada de Cultura Cooperativa
2023-03-31 10:30 - 15:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
De la mà de CulturaCoop, jornada per enfortir i potenciar la cultura cooperativa.

Xerrada. TransMigració
2023-04-01 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup d’Amics Gais, Lesbianes, Transsexuals i Bisexuals (GAG), ens conviden a conèixer la vida de dues dones trans que compartiran les seves històries de vida, històries plenes de lluita i reivindicació que han tingut la societat del seu país en contra.
Rusly va haver de sortir de Guinea Equatorial per poder viure en llibertat i Lana ha hagut de sortir d’Ucraïna a causa de la guerra.
Entitats col·laboradores:
ACATHI
Encara en Acció
Taula LGTBI districte de Sant Andreu

Exposició. Papallones
2023-04-03 - 2023-04-30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Quan arriba la primavera dona ganes de sortir al camp i tot passejant, el que més ens crida l’atenció, és el ball que realitzen volant tot passejant a les seves esquenes un munt de colors unes petites bestioletes anomenades papallones. Els colors que transporten ens transmeten sensació d’alegria i que nosaltres el Grup Pintors de Sant Andreu us volem fer arribar amb les obres d’aquesta nova exposició. Donant-vos a conèixer les infinites varietats que ens envolten.
A càrrec del Grup de Pintors de Sant Andreu.
Inauguració dilluns 3 d’abril a les 19.30h.

Comissió de Programació
2023-04-14 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La comissió de programació es trobarà el divendres 14 d’abril per encarar la programació de primavera i començar a dibuixar l’agenda d’estiu.
Consulta els acords presos d’aquesta comissió.
Si en vols formar part, donar idees o simplement conèixer-nos, pots enviar un correu a: programacio@ateneuharmonia.cat
